Baba deur aanvaller gesteel | Maroela Media
Baba deur aanvaller gesteel
Die Vrystaatse polisie het ŉ beroep op die publiek gedoen om op die uitkyk te wees vir ŉ nege maande oue babadogtertjie wat deur ŉ aanvaller van haar doofstom ma gesteel is.
Konst. Josephine Rani, woordvoerder van die polisie, het gesê die voorval het Saterdag omstreeks 23:15 in die Tokoloho-gedeelte van die Tumahole-nedersetting naby Parys plaasgevind.
Baba Kutlwano Maloitsane se ma het met Kutlwano op haar rug na haar ouers se huis gestap toe sy deur ŉ onbekende man genader is. “Die man het haar gewelddadig gegryp en probeer om haar te verkrag. Sy kon daarin slaag om weg te ruk, maar die baba het geval en die man het die kind opgetel en weggehardloop,” het Rani gesê.
“Die ma is doofstom en kon nie om hulp roep nie.”
Rani het gesê Kutlwano is lig van gelaat en het ŉ swart sweetpakbroekie, blou t-hemp en grys babaskoene aangehad. Enigiemand wat weet waar baba Kutlwano is, word versoek om kapt. Lois Ferreira op 083 419 7361 te bel.
Treindrywers se skorsing opgeskort
‘ANC staar ŉ strategiese dilemma in die gesig’
Die arme ma en die vieslike vent het geweet sy kan niks doen toe hy haar aangeval het. Mag hulle tog die kind ongeskonde terug kry.
Wat ‘n veragtelike daad. Ek bid dat die ma haar dogtertjie ongeskonde terugkry.
Barbaarse gedrag. Dankie vir n “beskaafde” nuwe SA!
Carlien · 11 maande gelede
Dit is verskriklik, ek glo en bid dat daai mamma haar dogtertjie sal terug kry en dat die gemeenskap die vent ‘n les sal leer. Want om op die gereg staat te maak help nie meer nie. Ek ken nou glad nie daai mamma se omstandighede nie, ek wonder net wat daai mamma daardie tyd van die aand op straat gesoek het met haar babatjie.
Carlien, DAARDIE en nie DAAI nie.
Vettie · 11 maande gelede
Waarom so laat in die aand stap met ‘n baba op jou rug as almal weet watter gevare daar buite skuil! Hoop die baba word veilig gevind.